เปิดสไลด์ ส.ส.วิโรจน์ อีกครั้ง เพจไหนเป็นเป้า บัญชีไหนเป็นหมายของ IO ทหาร
3 มี.ค.2563 การอภิปรายไม่ไว้วางใจเมื่อปลายเดือน ก.พ.ที่ผ่านมา ช่วงหนึ่งเป็นที่พูดกันอย่างต่อเนื่องคือช่วงที่วิโรจน์ ลักขณาอดิศร ส.ส.อดีตพรรคอนาคตใหม่ อภิปรายถึง ไอโอ - IO (Information Operation)หรือปฏิบัติการข่าวสาร ของกองทัพที่คุกคามประชาชน ยุยงปลุกปั่น สร้างความแตกแยกในหมู่ประชาชน รวมทั้งคอยจัดการกับกลุ่มต่อต้านรัฐบาล หรือบางคนเป็นเพียงคนเห็นต่าง นักปกป้องสิทธิมนุษยชน หรือแม้แต่สื่อมวลชน แม้ พล.อ.ประยุทธ์ จันทร์โอชา นายกฯ อดีตหัวหน้าคณะรักษาความสงบแห่งชาติ (คสช.) และอดีต ผบ.ทบ. จะออกมาปฏิเสธว่า เรื่องไอโอ ผมยังไม่ทราบเรื่องนี้ เพราะการทำงานโดยปกติแล้ว ผมก็ไม่มีนโยบายให้ทำงานแบบนี้อยู่แล้วอย่างไรก็ตามพล.ท.ธัญญา เกียรติสารแม่ทัพภาคที่ 2 (มทภ.2) ที่ออกมาชี้แจง เนื่องจากวิโรจน์ระบุว่ากองทัพภาคที่ 2จัดทำ ไอโอ โดยมทภ.2 ชี้แจงว่าเป็นของกองพันทหารปืนใหญ่ที่ 6 ทั้งนี้ ตนได้สั่งการให้หน่วยงานที่เกี่ยวข้องไปชี้แจงข้อเท็จจริงกับกระทรวงกลาโหมแล้วเป็นลักษณะการทำงานของทหารที่เปิดเผยตัว ไม่ใช่อวตาร และก็เป็นกลุ่มทั่วไปที่มีการเล่นไลน์และ โซเชียลมีเดีย ผมยืนยันว่าไม่ใช่คำสั่งของกระทรวงกลาโหมในการตั้งปฏิบัติการ ไอโอ ในแต่ละกองทัพภาค แต่เป็นการให้ช่วยกันเพราะเราถูกกระทำ และเราก็อ่อนเรื่องการประชาสัมพันธ์ แม่ทัพภาคที่ 2 กล่าวเนื่องด้วยวิโรจน์ ไม่สามารถนำเอกสารหรือสไลด์ขึ้นแสดงในการอภิปรายได้หมด แต่เนื่องด้วยทีมสื่อพรรคอนาคตใหม่ได้ส่งแจกมาที่สื่อมวลชนหลายสำนัก ในโอกาสนี้ประชาไทจึงขอนำเอาสไลด์ของวิโรจน์มาเผยแพร่ต่อดังนี้ทั้งนี้ กระแสความไม่พอใจ ไอโอ นั้น กระจายไปวงกว้าง โดยกิจกรรมชุมนุมประท้วงของนักศึกษา หรือประชาชน ก็นำไปตั้งเป็นชื่อกิจกรรม เช่น ที่ ม.เกษตรฯ ตั้งชื่อไม่เอาไอโอ(ชา) หรือที่แยกราชประสงค์ก็มีการจัดกิจกรรมชื่อกวีศิลปินไล่หัวหน้าไอโอ
3 มี.ค.2563 การอภิปรายไม่ไว้วางใจเมื่อปลายเดือน ก.พ.ที่ผ่านมา ช่วงหนึ่งเป็นที่พูดกันอย่างต่อเนื่องคือช่วงที่ วิโรจน์ ลักขณาอดิศร ส.ส.อดีตพรรคอนาคตใหม่ อภิปรายถึง ไอโอ - IO (Information Operation)
ไอโอ,กองทัพ,ทหาร,IO,Information Operation,ปฏิบัติการข่าวสาร,วิโรจน์ ลักขณาอดิศร,อภิปรายไม่ไว้วางใจ